CELEX: 32017D0435
Language: el
Date: 2017-02-28 00:00:00
Title: Απόφαση (ΕΕ) 2017/435 του Συμβουλίου, της 28ης Φεβρουαρίου 2017, σχετικά με τη σύναψη της συμφωνίας για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005

14.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 67/31
            
         ΑΠΌΦΑΣΗ (ΕΕ) 2017/435 ΤΟΥ ΣΥΜΒΟΥΛΊΟΥ
   της 28ης Φεβρουαρίου 2017
   σχετικά με τη σύναψη της συμφωνίας για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 6 δεύτερο εδάφιο στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Στις 23 Φεβρουαρίου 2009 το Συμβούλιο επέτρεψε στην Επιτροπή να ξεκινήσει διαπραγματεύσεις, εξ ονόματος της Ευρωπαϊκής Ένωσης και των κρατών μελών της, με σκοπό την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (2), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (3) («συμφωνία του Κοτονού»).
            
         
               (2)
            
            
               Σύμφωνα με την απόφαση 2010/648/ΕΕ του Συμβουλίου (4), η συμφωνία που τροποποιεί για δεύτερη φορά τη συμφωνία του Κοτονού («συμφωνία») υπεγράφη από τα μέρη στις 22 Ιουνίου 2010 κατά το συμβούλιο των υπουργών ΑΚΕ — ΕΕ που πραγματοποιήθηκε στην Ουαγκαντούγκου, με την επιφύλαξη της σύναψής της σε μεταγενέστερη ημερομηνία.
            
         
               (3)
            
            
               Σύμφωνα με την απόφαση αριθ. 2/2010 του συμβουλίου των υπουργών ΑΚΕ — ΕΕ (5), η συμφωνία εφαρμόστηκε προσωρινά από τις 31 Οκτωβρίου 2010.
            
         
               (4)
            
            
               Η συμφωνία θα πρέπει να επικυρωθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εκ μέρους της Ευρωπαϊκής Ένωσης η συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (6).
   Άρθρο 2
   Ο πρόεδρος του Συμβουλίου ορίζει το (τα) πρόσωπο(-α) που είναι αρμόδιο(-α) να προβούν, εξ ονόματος της Ένωσης, στην κατάθεση των εγγράφων επικύρωσης όπως προβλέπεται σχετικά στο άρθρο 93 της συμφωνίας του Κοτονού, προκειμένου να εκφραστεί η συναίνεση της Ένωσης να δεσμευτεί από τη συμφωνία.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της. Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 28 Φεβρουαρίου 2017.
      
         
            Για το Συμβούλιο
         
         
            Ο Πρόεδρος
         
         J. HERRERA
      
   
   
      (1)  ΕΕ C 65 της 19.2.2016, σ. 257.
   
      (2)  ΕΕ L 317 της 15.12.2000, σ. 3.
   
      (3)  ΕΕ L 209 της 11.8.2005, σ. 27.
   
      (4)  Απόφαση 2010/648/ΕΕ του Συμβουλίου, της 14ης Μαΐου 2010, για την υπογραφή, εξ ονόματος της Ευρωπαϊκής Ένωσης, της συμφωνίας για την τροποποίηση για δεύτερη φορά της συμφωνίας εταιρικής σχέσης μεταξύ της ομάδος κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των κρατών μελών της αφετέρου, η οποία υπεγράφη στο Κοτονού στις 23 Ιουνίου 2000, όπως αναθεωρήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 1).
   
      (5)  Απόφαση αριθ. 2/2010 του Συμβουλίου Υπουργών ΑΚΕ-ΕΚ, της 21ης Ιουνίου 2010, σχετικά με τα μεταβατικά μέτρα που πρέπει να εφαρμοστούν από την ημερομηνία υπογραφής έως την ημερομηνία θέσης σε ισχύ της συμφωνίας για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 68).
   
      (6)  Η συμφωνία, μαζί με τις δηλώσεις που προσαρτώνται στην τελική πράξη, δημοσιεύθηκε στην ΕΕ L 287 της 4.11.2010, σ. 3.